Проект

По четене, български език, математика, АЕ, ИИ

Приказен свят

1. Целият клас работи като един екип. При разпределяне на задачите за изпълнeние преподавателите госпожа Шинкова и госпожа Бозова са в активна връзка с учениците.

1. Задача: създайте писмен преразказ на приказката“ Трите пеперудки“
2. Защо ни е необходимо това и с какво ще ни обогати?

Създавайки преразказа ние ще усъвършенстваме комуникативно– речевите си умения. Ще обогатим речниковия си запас. Ще усъвършенстваме уменията си за откриване на епизодите в приказката и тяхното озаглавяване. Обогатяваме знанията за приказката като жанр. Усъвършенстваме уменията за записване на още приказки за приятелството.

1. Дейности:
* Разясняване на задачата: преразказът се пише след изразителен прочит с разбиране на приказката“ Трите пеперудки“. Чрез подборно четене учениците отговарят устно на въпросите след приказката. Запишете преразказа, като замените думите на героите с авторска реч. Например: Долетели до едно червено лале и го попитали дали може да ги скрие от дъжда. Червеното лале отговорило, че ще приеме само червената пеперудка, защото е червена като него. Запишете всеки епизод на приказката като отделен абзац. Подчертайте съществителните имена, прилагателните имена и глаголите в последния епизод на приказката. Под преразказа запишете народна мъдрост за приятелството. Запишете други заглавия на приказки за приятелството.
* На бял лист направете с илюстрации картинен план на епизодите в следната последователност:
* Трите пеперудки
* При червеното лале
* При бялото лале
* При жълтото лале
* Помощта на слънцето

Помагайте си с учебника по четене.

На трети лист нарисувайте слънцето с осем лъча, като спасител на пеперудките. Във всеки лъч на слънцето запишете последователно - таблицата за деление с 1 в първия лъч, с 2 във втория лъч, таблицата за деление с 3 в третия лъч и така нататък– до осмия лъч.

Под нарисуваното слънце напишете на английски думите: бяло лале, червено лале, жълто лале.

* Разпределение на ролите: преподавателите госпожа Шинкова и госпожа Бозова са в помощ на учениците от 9:00 до 11: 00 часа ежедневно, учителят в ЦДО е консултант в процеса на работа от 14: 00 до 16: 00 часа ежедневно. Учителят по БЕЛ разпределя окончателно работата и определя време за изпълнение.
* Източници на информация: учебникът по четене, учебникът по български език, учебникът по английски език и достъпни в интернет материали.
* Начин на представяне: след изтичане на определения за работа срок снимате и изпращате материалите на пощата на класа.
* Обратна връзка: след приключване на работата отговаряте на лист на три въпроса за обратна връзка: Какво беше участието ми в проекта?, Какви трудности срещнах?, От какво съм най– доволен?

За всички неясни или неуточнени въпроси по изпълнение на проекта се обръщайте към госпожа Шинкова, госпожа Бозова и учителят в ЦДО. Учителите контролират процеса по изготвяне на проекта ежедневно.

Изготвил:

Силвия Шинкова

Класен ръководител на втори клас